cyanic-selkie/wikianc huggingface dataset:
Bretóns en Galicia
Chegada a Galiza
A colonia bretoa fundou a diocese de Bretoña, á fronte da cal se atopaba polo 572 o bispo Mailoc. Durante anos haberá falantes de bretón e galego-bretón nas terras dende o río Eume ata as proximidades do Eo. Non obstante a presenza deste idioma e do seu dialecto froito da mestura desaparecerían pouco antes ou durante a expedición escandinava que destruíu a diocese de Bretoña. Pese a todo o idioma non é a única pegada bretoa no lugar, xa que as comunidades cristiás do lugar se agrupaban segundo a tradición bretoa. Outros signos son a música ou as cantigas das terras das Pontes, Terra Chá ou Mondoñedo, deixando tamén numerosos topónimos procedentes da lingua bretoa ou co propio nome de "bretóns" para denominar o lugar no que vivían estas xentes, pervive a pegada deste pobo.
Cámara de caixón
miniatura|Cámara Goldy 6x9. As cámaras de caixón son unha evolución das cámaras estenopeicas (cámaras sen lente, de visión directa), que ao contrario destas últimas, utilizan placas ou carretes. O seu nome débese á forma cadrada, como unha caixa. Teñen un mecanismo moi sinxelo e unha lente en menisco.
Historia
A Agfa Clack de Bakelita é o mellor exemplo do final da época das cámaras de caixón. Porén, algúns fabricantes tradicionais seguiron producíndoas ata comezo dos anos 70. miniatura|Cámara Kodak Brownie Starlet dos anos 40. É a seguinte ás cámaras de caixón Francia e Inglaterra tamén fabricaron este tipo de cámaras pero a menor escala.
Alfabeto grego
Adaptación do fenicio
Crese que o alfabeto grego deriva dunha variante do fenicio, introducido en Grecia por mercadores desa nacionalidade. O fenicio, como os alfabetos semíticos posteriores, non empregaba signos para rexistrar as vogais; para salvar esta dificultade, que o facía incompleto para a transcrición da lingua grega, os gregos adaptaron algúns signos utilizados no fenicio para indicar aspiración para representar as vogais. Esta achega pode considerarse fundamental; a inmensa maioría dos alfabetos que inclúen signos vocálicos derívanse da achega orixinal grega. Ademais das vogais, o grego engadiu tres letras novas ao final do alfabeto: fi e gi, para representar sons aspirados que non existían no fenicio, e Ψ|psi.
Na rexión de Xonia desenvolveuse un sistema de numeración en que cada letra representaba un número. As letras que deixaron de usarse no alfabeto (digamma, san e qoppa) conserváronse no sistema de numeración, e para completar a serie das centenas introduciuse ademais a letra sampi. Estas letras volvéronse obsoletas moito antes de que se desenvolvese a forma minúscula de escritura; as formas minúsculas de digamma, qoppa, san e sampi son inferencias reconstrutivas a partir de formas manuscritas no seu uso para a numeración. Se ben responden a hipóteses moi robustas sobre o uso da grafía, están só parcialmente baseadas no uso histórico; para o valor numérico de digamma (6) era moito máis común escribir a combinación στ ou a forma ligada Ϛ (chamada Ϛ|stigma).
Dígrafos e ditongos
Durante período bizantino, algunhas iotas escribíanse subscritas do seguinte xeito: "ᾳ, ῃ, ῳ".
Radiotelevisió Valenciana
Televisión Valenciana TVV
Iniciou as emisións de probas o 2 de setembro de 1989 da man de Xelo Miralles, e as regulares o 9 de outubro do mesmo ano con Diego Braguinsky en pantalla.
Perdix
Estas aves están relacionadas filoxeneticamente coas pitas do monte, os paspallases e os faisáns, pero non con especies subtropicais que adoito reciben o nome de perdices, debido ao seu tamaño e morfoloxía similares.
Eusocialidade
En insectos
miniatura|Un colonia de formigas comedoras de carne enxamiándose.
Austroplatypus incompertus é unha especie de escaravello nativo da Australia, e é o primeiro escaravello (orde Coleoptera) que se soubo que era eusocial. Esta especie forma colonias nas cales é fecundada unha soa femia, a cal está protexida por moitas femias non fecundadas, que tamén serven como obreiras que escavan túneles nas árbores. Estas especies tamén participan no coidado cooperativo do niño, coidando aos individuos xoves que non son os seus fillos.
En crustáceos
A hipótese da defensa da fortaleza sinala adicionalmente que, como as esponxas proporcionan tanto alimento coma refuxio, hai unha agregación de parentes (porque os camaróns non teñen que dispersarse para atopar alimento), e moita competición polos sitios de nidación. Ser o obxecto de ataques promociona un bo sistema de defensa (casta dos soldados); os soldados, por tanto, promocionan a fitness para todo o niño ao garantiren a súa seguridade e a reprodución da raíña.
Paradoxo
A eusocialidade presenta un aparente paradoxo: se a evolución adaptativa se desenvolve por reprodución diferencial dos individuos, hai que explicar como fan os individuos que non poden transmitir os seus xenes para evolucionar e persistir. En A orixe das especies, Darwin referiuse á existencia de castas estériles como "unha dificultade especial, que ao principio me parecía insuperable, e realmente fatal para a miña teoría". Darwin anticipou que unha posible resolución ao paradoxo podería estar nas estreitas relacións de familia, que W.D. Hamilton cuantificou un século despois coa súa teoría da fitness inclusiva de 1964.
Reversión ao comportamento solitario
Todas as reversións á soidade ocorreron entre grupos nos que a eusocialidade era primitiva ou pouco avanzada; ningunha ocorreu en grupos que xa adquiriran unha eusocialidade avanzada. A hipótese do "punto de non retorno" sostén que a diferenciación morfolóxica das castas reprodutora e non reprodutora impide que as especies altamente eusociais, como as abellas do mel, revertan ao estado solitario.
Discusións sobre a definición
miniatura|arribaádereita|Formigas tecedoras colaborando para empuxar e xuntas as follas do que será o seu niño. Esta especie pode considerarse primitivamente eusocial, xa que non teñen unha división permanente do traballo.
Aeroporto de Faro
Aeroliñas e destinos
miniatura|Área de check-in miniatura|Exterior da terminal de chegadas miniatura|Edificio da terminal miniatura|Jet2.com aircraft, Boeing 757-200 en Faro
Teotihuacán
Actualmente, os restos de Teotihuacán constitúen a zona de monumentos arqueolóxicos con maior afluencia de turistas en México, por encima de Chichén Itzá, El Tajín e Monte Albán. As escavacións arqueolóxicas en Teotihuacán continúan até os nosos días, e deron como resultado un paulatino incremento na calidade e cantidade do coñecemento que se ten sobre esta cidade.
ARNr 18S
Os xenes que codifican este ARN denomínanse xenes do ARNr 18S. Os datos da secuencia destes xenes utilízanse moito nas análises moleculares para reconstruír a historia evolutiva dos organismos, especialmente en vertebrados, xa que súa baixa taxa evolutiva faino axeitado para reconstruír as diverxencias antigas.
Teotihuacán
Contorna xeográfica
As condicións do val favoreceron a concentración demográfica por ser benéficas para o estilo de vida mesoamericano baseado na agricultura. Os patróns de asentamento indican que durante o Preclásico (c. 2500 a.C.-200 d.C.) as primeiras aldeas se estableceron nas ladeiras dos cerros que, como se dixo arriba, contaban con chans aluviales propios para o cultivo, pero a partir do Clásico (c. 200-700 d.C.) tivo lugar un aumento da poboación no fondo do val. Con todo, por estar localizado na zona de transición entre o ambiente lacustre do Anáhuac e o máis seco dos vales de Tulancingo e de El Mezquital, estaba exposto a algunhas flutuacións climatolóxicas. A iluviación da arxila atopada no tepetate do cerro San Lucas dá conta dunha diminución da humidade ambiental que coincide co aumento da poboación, aínda que o apoxeo de Teotihuacán parece estar relacionado cun ambiente relativamente máis húmido e amornado que o actual.
Memoirs of a Geisha (novela)
Sinopse
Mais a sorte de Chiyo cambia despois do seu breve encontro nunha ponte co Presidente Iwamura Ken. Chiyo consegue chamar a atención da gueixa con máis éxito de todo Gion, Mameha, a cal Hatsumomo despreza porque a supera en tódolos aspectos e porque Mameha xa conseguiu a súa independencia como gueixa, mentres que Hatsumomo aínda non.
Non é ata que se encontra nunha situación indesexábel que o anhelo de Sayuri de estar xunto ao señor Presidente toma rendas dos seus actos. O Presidente sácaa da okiya para ser o seu danna (seu protector), xa que unha gueixa sempre será unha media esposa. Debido aos continuas viaxes de negocios deste, ela establece unha casa de té para empresarios xaponeses en Nova York.
Gigantopithecus
Gigantopithecus (do grego antigo γίγας gigas "xigante", e πίθηκος pithekos "mono") é un xénero extinto de Hominoidea que existiu probablemente dende hai nove millóns de anos ata hai 100.000 anos, durante o mesmo período no que o Homo erectus se tería dispersado, no que hoxe é a India, Vietnam, a China e Indonesia, o cal sitúa ó Gigantopithecus no mesmo espazo xeográfico e temporal de moitas outras especies de Hominini. O rexistro fósil do primate suxire que a especie Gigantopithecus blacki foi a meirande especie de primate que xamais existiu, chegando a medir máis de 3 metros e cun peso estimado de 540-600 kg,  malia que hai expertos que suxiren que podería ter sido moito máis pequeno, de 1,8-2 metros de altura e un peso de 180-300 kg. Baseándose na secuación de péptidos, os seus parentes vivos máis achegados son os orangutáns.
STS-39
Características
STS-39, con sete astronautas a bordo (Michael L. Coats, comandante, Blaine Hammond Jr., piloto, e os especialistas de misión Gregory J. Harbaugh, Donald R. McMonagle, Guion Bluford, Charles L. Veach e Richard J. Hieb), foi lanzada para poñer en órbita varios satélites militares non clasificados e facer diversos experimentos, entre eles o IBSS. Durante a misión puxéronse en órbita os satélites USA 70, CRO A, CRO B e CRO C
Perímetro
Un perímetro é a medida do contorno que arrodea unha figura xeométrica ou un terreo. O termo procede do grego peri (arredor) e metro (medida). Ao perímetro dun area circular chámaselle circunferencia.
Operador móbil virtual
Tipos de operadores móbiles virtuais
Xeralmente os OMV non posúen ningunha infraestrutura de GSM ou UMTS, máis aló da elaboración de tarxetas SIM, que en moitos casos incluso levan o código de rede do seu OMR ou un específico para os seus revendedores. Se un OMV depende completamente do seu OMR denomínaselle OMV revendedor (ou en inglés service provider), dado que o único que fai é pór a súa marca nas tarxetas SIM e realizar labores comerciais, carecendo absolutamente de elementos de rede. Son o tipo de OMV máis abundantes.
Organigrama
Terminoloxía
A orixe do termo, tanto para a acepción empresarial como para a informática, é organigramme, do francés organiser 'organizar' e -gramme '-grama', á súa vez do grego γράμμα (escrito, letra).
Organigrama de organización ou de empresa
Representa as estruturas departamentais e, nalgúns casos, as persoas que as dirixen, compoñendo un esquema sobre as relacións xerárquicas e competenciais na organización.
Síndrome de Münchhausen por poder
Descrición inicial
En 1977, Roy Meadow (daquela profesor de Pediatría na Universidade de Leeds), describiu o extraordinario comportamento de dúas nais: segundo o relato do doutor Meadow, unha envelenara o seu fillo con cantidades excesivas de sal. A outra introducira o seu propio sangue nunha mostra de ouriños do seu bebé. Referiuse a este comportamento coma o síndrome de Münchhausen por poder (MSBP).
Enrique Teijeiro Sanjuán
Enrique Teijeiro Sanjuán, nado en Fene o 19 de agosto de 1944, é un político galego do PSdeG-PSOE.
Gancho superior
Usos
En vietnamita o gancho, chamado hỏi dấu, emprégase para indicar ton descendente-ascendente. Colócase sobre a, e, i, o, u ou y e pode aparecer combinado con outros diacríticos, coma o circunflexo ou o corno.
La Victoria, Córdoba
La Victoria é un municipio español da provincia de Córdoba, Andalucía. No ano 2005 tiña 1.822 habitantes. A súa extensión superficial é de 20 km² e ten unha densidade de 91,1 hab/km². As súas coordenadas xeográficas son 37º 41' N, 4º 51' O. Atópase situada a unha altitude de 262 metros e a 29 quilómetros da capital de provincia, Córdoba.
Búmerang
Características
miniatura|dereita|160px|Home brandindo un búmerang. Ten un tamaño e lonxitude variábeis pero raramente superior a 50 cm. É lixeiramente curvado en ángulo cara a súa metade (o que lle confire o efecto necesario para describir voos circulares). Pode ser redondo ou cos bordos afiados, aínda que tamén existen modelos con forma de aspa.
Vieiros (xornal)
Historia
Nun comezo era un índice de recursos de interese para Galicia, o que o converteu no primeiro directorio da rede galega. O directorio de rexistros deu o salto a Buscador en 1997, nacendo deste xeito o primeiro buscador galego.
Mahabharat
Participantes na guerra
A favor dos Pandavas
Xogos florais
Betanzos
De todos modos, o certame foi realizado con esmero o día de 17 no edificio do Arquivo de Galiza. O xurado estaba presidido por Daniel Suárez e os secretarios eran Antonio de la Iglesia, José María Montes e Salvador Golpe.
La Voz de Galicia elaborou unha ampla crítica do certame días despois, sendo este posteriormente incluído na revista Galicia, dirixida por Andrés Martínez Salazar.
Ademais desta, tamén son importantes as edicións de 1887 e 1901, entre outras.
Xogos galego-portugueses
Actualmente seguen a celebrarse estes certames en distintos lugares de Galiza, en case tódalas localidades mencionadas anteriormente e mantendo sempre o mesmo espírito que motivou o seu nacemento, a defensa e protección da lingua e literatura galegas.
STS-40
STS-40 foi unha misión do transbordador espacial Columbia lanzada o 15 de xuño de 1991 desde a rampla 39B do Centro de Lanzamento de Cabo Cañaveral.
481
Véxase tamén
Historia ano a ano
O legendarium de Tolkien
miniatura|200px|Tolkien's Legendarium, unha colección de [[Ensaio (literatura)|ensaios sobre o legendarium de Tolkien editada por Verlyn Flieger e Carl F. Hostetter.]] Legendarium é un termo empregado nos estudos literarios sobre a obra de J. R. R. Tolkien para facer referencia tanto aos seus escritos acerca do mundo de Arda como á historia e ás lendas contidas nesa obra de ficción.
Zuia
Limita polo norte con Orozko (Biscaia), polo sur con Vitoria, polo leste con Zigoitia e polo oeste con Amurrio e Urkabustaiz. Está formado por 13 concejos: Altube, Ametzaga, Aperregi, Bitoriano, Domaikia, Gilierna, Jugo, Lukiano, Markina, Murgia, Sarria, Zarate e Ziorraga. A súa capital é Murgia.
Precursores
Os precursores segundo Murguía
Segundo autores posteriores como Ricardo Carballo Calero (que inclúe na súa Historia da literatura galega contemporánea, no capítulo II titulado «O romanticismo. Precursores de Rosalía», unha ampla nómina de autores ) Xesús Alonso Montero ou Xosé Ramón Pena a listaxe correcta dos precursores é moi distinta da selección feita por Murguía.
Club Deportivo Tenerife
Estadio
En principio tratábase dun terreo de terra, bautizándose co nome de Stadium. O primeiro encontro en celebrarse no Stadium foi un amigable entre o Tenerife e o Marino Fútbol Club de Gran Canaria con vitoria para os chicharreros (2-1). No ano 1949 realizáronse as primeiras reformas importantes da man do entón presidente Heliodoro Rodríguez, renovándose case por completo o estadio. Á conclusión de ditas obras o estadio tomou o seu nome actual.
Qatar
Qatar foi gobernado como unha monarquía hereditaria pola Casa de Thani desde que Mohammed bin Thani asinou un tratado cos británicos en 1868 que recoñecía o seu status separado. Seguindo o goberno dos Otománs, Qatar converteuse nun protectorado británico a principios do século XX ata conseguir a súa independencia en 1971. O emir actual é Tamim bin Hamad Al Thani, que ocupa case todos os poderes executivos e a autoridade lexislativa en virtude da Constitución de Qatar, así como o control do poder xudicial. Nomea ao primeiro ministro e ao gabinete. A Asemblea Consultiva parcialmente elixida pode bloquear a lexislación e ten unha capacidade limitada para destituír ministros.
Historia
Sometido a Bahréin ata 1868, pasou a depender do Imperio Otomán ata o seu desmembración en 1915. O emir 'Abd Allah asinou un tratado co Reino Unido (1816) e o emirato converteuse en protectorado británico.
Xeografía
O punto máis alto de Qatar atópase no Jebel Dukhan ao oeste, unha serie de baixos afloramientos de pedra calcaria que corre de sur a norte desde Zikrit a través de Umm Bab ata a fronteira austral, e que alcanza ao redor de 90 metros sobre o nivel do mar. Nesta zona tamén se atopan os principais depósitos interiores de petróleo de Qatar, mentres que os xacementos de gas natural están no mar, ao noroeste da península.
Voto aprobatorio
Exemplo
Os candidatos para a capital son:
Dida
Nélson de Jesus Silva, coñecido como Dida, nado en Irará (Baía) é un futbolista brasileiro. Xoga de porteiro e o seu equipo actual é o Grêmio. Foi internacional coa selección brasileira.
Juan Muntaner Roig
Traxectoria
Na tempada 1940–41 foi cedido ao Deportivo da Coruña, adestrado por Hilario, ao ser destinado na Coruña para facer o servizo militar. Ese mesmo ano participou do primeiro ascenso do club á Primeira División. Tras unha segunda tempada cedido en Primeira, o Deportivo chegou a un acordo co Barcelona, polo que ese club renunciaba aos dereitos do xogador a cambio da incorporación do defensa Montserrat. Xogou tres tempadas máis no Deportivo, na máxima categoría, formando parte do mediocentro xunto a Reboredo, Cuqui Bienzobas e Manuel Guimeráns, pero disputando menos partidos ca estes. Como branquiazul firmou 63 partidos e anotou 3 goles, un deles contra o seu ex-equipo, o Barcelona.
Posteriormente xogou no Igualada e no Sants.
Longa Marcha 2D
Longa Marcha 2D (Chang Zheng 2D en pinyin, abreviadamente CZ-2D) é o nome dun modelo da familia de foguetes Longa Marcha.
Museo Galego do Entroido
O Museo Galego do Entroido (MUGAE) está situado no Concello de Xinzo de Limia, na antiga praza de abastos, rehabilitada para este fin. Foi inaugurado o 23 de outubro de 2015 polo presidente da Xunta de Galicia, Alberto Núñez Feijóo, pero no 2017 tivo que cerrar as súas portas ante a imposibilidade do concello para xestionalo. Despois da cesión da súa xestión á Deputación de Ourense, reabriu as súas portas en febreiro do 2019.
Dinastía Han
Dinastía Han Occidental
Sucedeulle o seu fillo Wendi, que gobernou dende o 179 a. C. ao 157 a. C.. Suavizou a severidade das leis e propiciou o ascenso do confucianismo. Viviu con sinxeleza afastado do luxo imperial tradicional.
Perdix dauurica
Características
É unha perdiz corpulenta, que mide de 28 a 30 cm de longo. A plumaxe do seu dorso é marrón, a cara amosa unha tonalidade alaranxada cunha incipiente "barba", que se volve tamén alaranxada durante a época da reprodución. O resto da cabeza e as partes inferiores do corpo son grises, co centro da peituga beixe-amarelada, e cunha gran mancha negra no ventre. A femia ten unha mancha branca máis reducida no ventre, e é menos vistosa que o macho. Os xuvenís son dunha cor gris apardazada, e non teñen as marcas distintivas na cara e nas zonas inferiores.
Etimoloxía
Para a do xénero, véxase Perdix.
Subespecies
Dentro desta especis recoñécense as dúas subespecies seguintes:
Autoinmunidade
Tolerancia inmunolóxica
Unha característica sorprendente das perdas de tolerancia documentadas vistas na autoinmunidade humana espontánea é que está case enteiramente restrinxida ás respostas de anticorpos xeradas polos linfocitos B. A perda de tolerancia polas células T foi extremadamente difícil de demostrar, e onde hai probas dunha resposta anormal de células T non é xeralmente a antíxenos recoñecidos por autoanticorpos. Así, na artrite reumatoide hai autoanticorpos contra o Fc de IgG pero aparentemente non hai unha resposta de células T correspondente. No lupus sistémico hai autoanticorpos contra o ADN, que non poden causar unha resposta de células T, e a limitada evidencia das respostas de células T implican a antíxenos de nucleoproteínas. Na enfermidade celíaca hai autoanticorpos contra a transglutaminase dos tecidos pero a resposta de células T ten lugar contra a proteína allea gliadina. Esta disparidade fortaleceu a idea de que as enfermidades autoinmunes están na maioría dos casos (quizais coa probable excepción de diabetes tipo I) baseadas na perda de tolerancia das células B, a cal utiliza as respostas de células T normais contra antíxenos alleos en diferentes formas anormais.
Sexo
Outra teoría suxire que a gran tendencia da muller a adquirir autoinmunidade se debe a unha inactivación do cromosoma X desequilibrada. A teoría da inactivación X nesgada, proposta por Jeff Stewart na Universidade de Princeton, foi confirmada experimentalmente recentemente no escleroderma e na tiroidite autoinmune. Propuxéronse outros complexos mecanismos de susceptibilidade xenética ligada ao X, que están a investigarse.
Tratamentos
Unha aproximación experimental é a terapia helmíntica (con vermes parasitos), na que se inoculan no paciente nematodos (helmintos) parasitos intestinais específicos. Actualmente hai dispoñibles dous tratamentos moi relacionados, a inoculación con ovos de Necator americanus, ou de Trichuris suis.
Aquad
Localización dos datos
O programa analiza os datos directamente na pantalla (análise dun paso) ou sen dixitalizalos (análise de dous pasos). A análise dun paso permite introducir os códigos en pantalla sobre datos dixitalizados. A análise de dous pasos permite introducir os códigos en pantalla tendo os documentos como realia no escritorio ou noutros medios tales como cámaras, TV etc. Así, podemos analizar as gravacións, xornais, incunables e outros obxectos sen a necesidade de transcribilos, sacarlle fotos ou dixitalizalos.
Versións
A versión actual dispoñíbel é AQUAD 8, que inclúe exemplos de análise de textos escritos, son, imaxes e vídeos. Esta versión foi distribuída baixo a licenza GNU e o manual (Huber & Gürtler, 2012) tamén está dispoñíbel na web. Aquad pode utilizarse en alemán, inglés e español.
Pepe Villar
Traxectoria
Comezou a súa carreira deportiva como defensa no equipo do barrio vigués de Coia. No verán de 1948 foi fichado polo Celta de Vigo, que o cedeu na tempada 1949/50 ao Arousa, disputando así a histórica única tempada do club na Segunda División. A continuación volveu ao Celta, do que xa non se desvincularía durante as seguintes catro décadas. Debutou en Primeira División o 10 de setembro de 1950 ante a UE Lleida. Durante a tempada 1950–51, na que o Celta quedou de 8º, xogou 3 encontros. Na tempada seguinte xogou 22 partidos e meteu un gol, rematando o Celta en novena posición. Nas seis campañas seguintes, todas elas en primeira división, xogou 165 partidos e marcou 6 goles. Porén, durante a tempada 1958–59 o xogador vigués foi atropelado por unha moto. O equipo notou a súa baixa, rematando a tempada como pechacancelas.
Tarazona
Tarazona é un concello español da comunidade autónoma de Aragón, situado na provincia de Zaragoza e cabeza da comarca de Tarazona e o Moncayo. Tamén é sede dun bispado. A súa poboación, en 2005, era de 10.875 habitantes
Historia
Durante toda a Idade Media conviviron na cidade cristiáns, xudeus e musulmáns. A presenza musulmá ficou reflectida na arquitectura de edificios de estilo mudéxar, como a catedral. Coa expulsión dos mouriscos, a cidade sufriu unha profunda crise.
Terra Adelia
Terra Adelia (francés: Terre Adélie) é un territorio reclamado no continente da Antártida. Esténdese desde unha zona costeira ao longo do Gran Océano do Sur terra adentro ata o Polo Sur. Francia administrao como un dos cinco distritos das Terras Austrais e Antárticas Francesas desde 1955 e aplica as regras do Tratado Antártico desde 1961. O artigo 4 trata das reclamacións territoriais e, aínda que non se renuncia nin diminúe as reclamacións preexistentes de soberanía, tampouco prexudica a posición das Partes Contratantes no seu recoñecemento ou non recoñecemento da soberanía territorial. Francia ten unha estación permanente en Terra Adelia desde o 9 de abril de 1950. A actual Base Dumont d'Urville ten unha poboación de inverno ao redor de 33 habitantes, pero chega a preto de 78 durante o verán da Antártida.
Porto Martín
A primeira estación francesa, Porto Martín, construíuse o 9 de abril de 1950, con -66.81778°N, 141.39417°W, pero foi destruída por un incendio durante a noite do 22 ao 23 de xaneiro de 1952. Porto Martín albergou unha poboación invernal de 11 persoas en 1950-51 e 17 en 1951-52.
Na cultura popular
A estación de investigación de Dumont d'Urville foi a localización do filme do documental Marcha dos Pingüins (2005).
Moon Jae-in
Moon Jae-in (en 문재인), nado en Geoje o 24 de xaneiro de 1953, é un político surcoreano que exerce como presidente de Corea do Sur dende 2017.
484
Véxase tamén
Historia ano a ano
Maserati 4CL e 4CLT
Historial de carreiras
Á reanudación da competición en 1946, o Maserati 4CL demostrou a súa clase nos circuítos. Luigi Villoresi volveu inmediatamente á vitoria, logrando a vitoria na primeira carreira despois do cesamento das hostilidades: o Gran Premio de Niza de 1946. Tazio Nuvolari e Giorgio Pelassa conseguiron vitorias no 4CL, pero foron Raymond Sommer e o seu 4CL o que dominou a tempada. 1947 foi a tempada máis exitosa do 4CL e, a pesar de que Alfa Romeo presentou o renovado 158 e o novo 308, os pilotos de Maserati obtiveron 10 vitorias individuais en carreira.
Chandragupta Maurya
Ascendencia
Doutra banda está a teoría de que Chandragupta era un membro dun clan de Kshatriya denominado Moriya, dunha pequena república entre o que actualmente son Nepal e o estado de Uttar Pradesh. Esta hipótese sopórtase sobre o texto do Mahavamsa (unha antiga crónica budista sobre a historia de Sri Lanka).
Reinado
dereita|miniatura|Imperio de Chandragupta Maurya ao redor do 320 a.C. As fontes para coñecer o reinado de Chandragupta son relativamente escasas e indirectas (do mesmo xeito que o son todas as fontes para o coñecemento da historia india antes das invasións islámicas). Por unha banda están os autores clásicos grecorromanos, interesados sobre todo polas campañas de Alexandre nos confíns orientais do Imperio aqueménida e que falan tanxencialmente sobre a India. A principal fonte grecorromana sobre o reinado de Chandragupta Maurya é o grego Megástenes, embaixador do rei macedonio Seleuco I ante a corte de Pataliputra. Desafortunadamente a obra de Megástenes (Índica) perdeuse e só quedan referencias indirectas da súa descrición da India nas obras de autores posteriores como Estrabón e Arriano. Doutra banda están as fontes nativas, crónicas budistas como o Mahavamsa e sobre todo a obra do conselleiro de Chandragupta, o brahmán Kautilia (tamén coñecido como Chanakya ou Visnú Gupta). Este conselleiro escribiu un tratado sobre a arte de gobernar, o Arthashastra, que os historiadores occidentais frecuentemente compararon coa obra de Maquiavelo. O Arthashastra non é unha obra de historia, senón máis ben unha obra do que hoxe en día se chaman ciencias políticas, pero inevitablemente contén moita información sobre a sociedade do seu tempo baixo o goberno maurya, polo que é unha das mellores fontes sobre este período. Tamén está Mudrarakshasa de Vishakha Datta,  drama histórico do século IV que narra a ascensión de Chandragupta ao poder na India setentrional:
Conosa
Dentro de Conosa están incluídas especies ben coñecidas como Dictyostelium discoideum e Entamoeba histolytica, entre outras.
Dan Castellaneta
Castellaneta tamén tivo papeis en varios programas de televisión, incluíndo Sibs, unha comedia televisiva en vivo, The Adventures of Dynamo Duck, e na serie animada Back to the Future: The Animated Series, Earthworm Jim, Aladdin, Hey Arnold!, e Darkwing Duck. En 1999 apareceu no especial de Nadal Oliver, o outro reno, gañando un premio Annie pola súa interpretación do carteiro.
Panspermia
miniatura|Formación nun meteorito [[Marte|marciano, que se pensou que era unha bacteria fosilizada.]]
A  panspermia (do grego ανπ-, "pan-", 'todo', e σπέρμα, "spérma", 'semente', é dicir, 'a universalidade dos xermes da vida'), é unha hipótese que suxire que a esencia da vida está diseminada por todo o universo, e que a vida comezou na Terra grazas á chegada de tales sementes ao noso planeta. Esta idea ten a súa orixe nalgunhas das consideracións do filósofo grego Anaxágoras e é unha alternativa á abioxénese na Terra. O termo cuñouno o biólogo alemán Hermann Ritcher en 1865, derivándoo da hipótese de que a vida primitiva puido formarse orixinalmente fóra da Terra.
Gimlet (combinado)
Historia
D. B. Wesson definiuno en I'll Never be Cured III como "gin, a spot of lime, and soda" ("xenebra, unha pinga de lima e soda"). Raymond Chandler escribiu en O longo adeus (1953): " Un verdadeiro gimlet leva a metade de xenebra, a metade de zume de lima Rose’s, e punto." , en palabras de Terry Lennox).
Ceratosaurus
Ceratosaurus (do κέρας κέρατος, keras keratos que quere dicir "corno"; e σαῦρος, sauros que quere dicir "lagarto") é un xénero de dinosauros terópodos ceratosáuridos, que viviron a finais do período Xurásico, hai aproximadamente 153 e 148 millóns de anos, no Kimeridgiano e o Titoniano, no que hoxe é Norteamérica, África e posiblemente en Europa. O xénero foi descrito por vez primeira en 1884 polo paleontólogo estadounidense Othniel Charles Marsh a partir dun esqueleto completo atopado en Garden Park, Colorado, nas rochas da formación de Morrison. A especie tipo é Ceratosaurus nasicornis.
Ceratosaurus era un terópodo de tamaño medio. O tamaño do espécime orixinal estímase en 5,3 m ou 5,69 m de longo, mentres que o espécime descrita como C. dentisulcatus era meirande, arredor de 7 metros de longo. Ceratosaurus caracterizábase por grandes mandíbulas con dentes con forma de coitela, un corno destacado semellante a unha crista no medio do fociño e un par de cornos sobre os ollos. As extremidades dianteiras eran moi curtas, mais seguían sendo completamente funcionais; cada man tiña catro dedos. A cola era profunda de arriba abaixo. Unha ringleira de pequenos osteodermos (ósos na pel) estaba presente na metade do pescozo, lombo e na cola. Ademais desta ringleira, tiña outros osteodermos en partes descoñecidas do seu corpo.
Coencima Q
Historia
O coencima Q foi descuberto polo equipo dirixido polo profesor Fred L. Crane no Instituto Encimático da Universidade de Wisconsin-Madison. A súa estrutura química foi resolta en 1958 polo Dr. D. E. Wolf e un grupo dirixido polo Dr. Karl Folkers dos Laboratorios Merck.
Tipos
miniatura|300px|Estrutura do CoQ. Os diversos tipos de coencimas Q poden diferenciarse polo número de isoprenos que posúe a súa cadea lateral, que se indican como subíndice. Na natureza hai organismos con ubiquinonas con 6 unidades de isopreno (Saccharomyces cerevisiae), 8 (Escherichia coli) ou 9 (Caenorhabditis elegans), ou unha combinación de 9 e 10 (Mus musculus). Nos humanos a forma máis común é o CoQ10, aínda que tamén se poden encontrar pequenas trazas de Q9. Esta molécula denomínase tamén ubiquinona xa que é tan "ubicua" que a producen practicamente todos os organismos con metabolismo respiratorio.
Síntese química
O CoQ10 producida por síntese química xera tamén o isómero cis, unha configuración que non se atopa no CoQ10 natural.
Eichenzell
Atópase situado ao leste do estado, cerca das fronteiras cos estados de Turinxia e Baviera, na zona do macizo do Rhön.
Universidade de Lleida
Centros universitarios
Ademais hai catro centros adscritos á Universidade de Lleida:
Os Remedios, Mondoñedo
Historia
A parroquia foi creada en 1895, segregándose os seus lugares de Santiago de Mondoñedo.
Constanza de Castro e Osorio
Veneración
O seu corpo foi atopado incorrupto cando se trasladou a tumba en 1611; realizado o milagre, comezou o proceso de beatificación, que foi interrompido. A pesar diso, é coñecida popularmente como a beata e aparece así nalgúns santorais, como o martiroloxio da Orde de San Francisco, que lle asigna a data de celebración do 14 de xuño e establece arbitrariamente a data da morte en 1286. A Igrexa concedeulle o título de venerable.
Ran (proteína)
Ran (RAs-related Nuclear protein, Proteína Nuclear relacionada con Ras) tamén chamada proteína nuclear Ran que se liga ao GTP é unha proteína que nos humanos está codificada no xene RAN situado no cromosoma 12. Ran é unha pequena proteína de 25 kDa que está implicada no transporte desde e ao núcleo celular durante a interfase e tamén está envolta na mitose. É un membro da superfamilia Ras.
Branquiópodos
Notostraca
A orde Notostraca comprende a única familia dos Triopsidae. Os dous xéneros da familia, Triops e Lepidurus, están considerados fósiles viventes, e non cambiaron significativamente desde o Triásico. Teñen un cacho plano e ancho, que oculta a cabeza e leva un par de ollos compostos. O abdome é longo, parece estar segmentado e leva numerosos pares de patas aplanadas. O telson está flanqueado por un par de ramas (rami) caudais delgadas e longas. A plasticidade fenotípica dentro do taxon fai que sexa difícil a identificación a nivel de especie, e ademais presenta variacións no modo de reprodución. Os notostráceos son os branquiópodos de maior tamaño e son omnívoros que viven no fondo de pozas temporais e lagos pouco fondos.
Borja, Zaragoza
Borja é unha cidade e un concello español da comarca do Campo de Borja, localizado no oeste da provincia de Zaragoza, na comunidade autónoma de Aragón. Está localizada a uns 62 km da cidade de Zaragoza. O concello esténdese por unha área de 154 km2, e tiña en 2008 unha poboación de 4.868 habitantes.
José Amor Vázquez
José Amor Vázquez, nado en Ribadeo o 28 de setembro de 1921 e finado en North Providence (Rhode Island) o 5 de febreiro de 2018, foi un hispanista galego.
Os sete contra Tebas (Esquilo)
Os sete
miniatura|300px|O xuramento dos sete xefes de Alfred Church. Os sete atacantes e defensores da obra son:
Álvaro Someso
Co nome de Álvaro Someso podemos referirnos a dúas persoas:
Alcipreste común
Etnoloxía
Os alciprestes, como os fidalgos, poucos, ‘soilos‘ e altos.
Resistencia ao lume
En xullo de 2012 un incendio forestal devastou durante cinco días 20.000 hectáreas de bosque na localidade valenciana de Andilla. Porén, no medio da paisaxe calcinada, un grupo de 946 alciprestes duns 22 anos ficou practicamente ileso e só arderon 12 alciprestes. Os alciprestes de Andilla foran plantados polo proxecto europeo CypFire, que estuda varios aspectos destas árbores, entre eles a resistencia ao lume.
Majk Johansen
Traxectoria
Majk Johansen tamén colaborou cos seguintes ucraínos famosos: Mykola Khvylovy, Ostap Vyshnya, Yuriy Tyutyunnyk e Volodymyr Sosiura. esquerda|miniatura|De esquerda á dereita: [[Petro Panch, Majk Johansen, Vasyl Vrazhlyvyi, Hryhorii Epik en Khárkiv, 1926.]] En 1925 Majk Johansen cun grupo dos seus colegas fundaron VAPLITE. O mesmo ano, cando VAPLITE viuse obrigado a se disolver, en xaneiro de 1928, Majk Johansen fundou o Grupo Tecno-Artístico A, o cal foi oficialmente prohibido en 1930. En 1934 Majk Johansen uniuse ós Unión Soviética de Escritores de Ucraína.
Prosa
En canto á prosa de Majk Johansen, as súas obras caracterízanse por ser maxistrais e "excelentemente modernas", vangardistas, experimentais, “mistificacións literarias sofisticadas” e “transformacións modernistas”. A súa novela experimental máis coñecida é As viaxes do doutor Leonardo pola Suíza de Slobidska Ucraína (Podorozh doktora Leonardo po Slobozhans'kii Shvaitsariï, 1928).
Activismo
O activismo pode consistir en realizar múltiples tarefas como escribir cartas aos xornais, poñer mensaxes en foros de internet, participar en campañas políticas, boicots, manifestacións ou folgas e mesmo nalgúns casos tode asumir tácticas de guerrilla, o que pode levar a que sexa considerado terrorista por uns e liberador por outros.
Mundial de Fútbol de 1998 - Grupo B
O Grupo B da Copa do Mundo de Fútbol de 1998, realizada en Francia, estivo composto por catro equipos que se enfrontaron entre si nun total de seis encontros:, , e. Ao termo dos mesmos os dous con maior cantidade de puntos clasificáronse para a seguinte fase, e as outras dúas seleccións quedaron eliminadas.
Santa María Maior, Mondoñedo
Santa María a Maior é unha parroquia do concello de Mondoñedo na comarca da Mariña Central, na provincia de Lugo. No ano 2007 tiña 296 habitantes (143 homes e 153 mulleres), un menos ca en 2006.
The Goonies (videoxogo de Famicom)
O tema principal do xogo é unha versión chiptune da canción de Cyndi Lauper "The Goonies 'R' Good Enough".
Pasaporte de Xeorxia
O pasaporte de Xeorxia é usado polos cidadáns de Xeorxia para viaxar internacionalmente.
Palmira
Dominio islámico
A cidade foi capturada polos árabes de Khalid ibn al-Walid no ano 634, pero deixouna intacta. Despois do ano 800 e das guerras civís que seguiron á caída dos califas omeias, a xente empezou a abandonar a cidade. No tempo das Cruzadas, Palmira estivo baixo os emires Burid de Damasco, dos Toghtekin, de Mohammed fillo de Shirkuh, e finalmente baixo os emires de Homs. En 1132 os Burids converteron o templo de Baal nunha fortaleza. No século XIII a cidade foi entregada ao sultán mameluco Baybars. En 1401, foi saqueada por Tamerlán, pero recuperouse rapidamente, polo que no século XV foi descrita por Ibn Fadlallah al-Omari como de "enormes xardíns, comercios florecentes e monumentos estraños".
Outras escavacións
miniatura|center|800px| Panorama de Palmira pola mañá cedo miniatura|center|800px| Panorama de Palmira miniatura|center|800px| Templo de [[Bel]] miniatura|center|800px| Vista panorámica do teatro
RL-10A-5
Características
Os motores RL-10A-5 eran fabricados pola empresa Pratt and Whitney e funcionaban alimentados por osíxeno líquido e hidróxeno líquido. Tiñan un pulo de 54,8 kN e usáronse nos demostradores tecnolóxicos DC-X e DC-XA, que eran versións a escala de lanzadores dunha soa etapa.
La habitación de Fermat
Sinopse
Entran na granxa e chegan a unha habitación ben decorada, con sofás, comida, bebidas, un encerado...
CD24
Esta proteína de adhesión celular foi identificada orixinalmente como antíxeno estable á calor do rato. Está implicado nas metástases e exprésase moito nas células dos neoplasmas. Variacións xenéticas do xene CD24 foron asociadas coa susceptibilidade á esclerose múltiple.
Flieden
Flieden é un municipio alemán situado no distrito de Fulda, no estado federado de Hessen. A súa poboación estimada a finais de 2017 era de 8751 habitantes.
Atópase situado ao leste do estado, cerca das fronteiras cos estados de Turinxia e Baviera, na zona do macizo do Rhön.
Branca II de Navarra
Traxectoria
Branca era a filla terceira do infante de Castela e León e de Aragón, duque de Peñafiel e futuro rei de Navarra, da coroa de Aragón e de Sicilia, Xoán II, e da súa primeira esposa, a ex raíña consorte de Sicilia e futura raíña de Navarra, Branca.
Estriol
Exames de valoración do estriol
miniatura|dereita|Modelo do estriol. O estriol pode medirse no sangue materno ou na urina e pode utilizarse como marcador da saúde fetal e benestar.
Santiago de Mondoñedo, Mondoñedo
Santiago de Mondoñedo é unha parroquia do concello de Mondoñedo na comarca da Mariña Central, na provincia de Lugo. No ano 2007 tiña 208 habitantes, deles 98 eran homes e 110 eran mulleres, o que supón unha diminución de 0 habitantes en relación ao ano anterior, 2006.
Rexionalismo galego
A Asociación Regionalista Gallega
Unha vez definido e consolidado, o rexionalismo galego precisaba dun marco común que permitise e organizase as tres correntes antes citadas. E esta foi a Asociación Regionalista Gallega, constituída en 1891 e cuxo primeiro presidente foi Manuel Murguía. A esta asociación debémoslle iniciativas de tipo político-cultural, como a organización dos Xogos Florais de Tui (1891) ou a campaña de axitación e propaganda do traslado dos restos de Rosalía de Castro a San Domingos de Bonaval. Mais tamén é a Asociación Regionalista Gallega a nai de iniciativas de tipo unicamente político, como a presentación dunha candidatura para o concello de Santiago de Compostela ou as protestas realizadas contra o infrutuoso traslado da Capitanía Xeneral desde A Coruña ata León.
Afelénquidos
Moitas das súas especies son parasitas de insectos, de plantas ou de fungos.
Luka Šamanić
Luka Šamanić, nado o 9 de xaneiro de 2000 en Zagreb, é un xogador croata de baloncesto profesional que xoga nos Utah Jazz da National Basketball Association (NBA).
Torneo das Seis Nacións 2014
O campión do torneo foi Irlanda, cos mesmos partidos gañados que Inglaterra, pero cunha mellor diferenza entre puntos anotados e recibidos.
Narcos (serie de televisión)
Narcos é unha serie de televisión estadounidense creada e producida por Chris Brancato, Carlo Bernard e Doug Miro. A tempada 1, formada por 10 episodios, foi emitida o 28 de agosto de 2015 a través de Netflix. Ambientada e rodada en Colombia, a tempada 1 conta a historia do narcotraficante Pablo Escobar, que se converteu en billonario a través da produción e distribución de cocaína, e das interaccións de Escobar con outros señores da droga e con axentes da DEA. A serie foi renovada para unha segunda tempada o 3 de setembro de 2015, a cal se estreou no 2016. A terceira tempada estreouse o 1 de setembro de 2017.
O 18 de xullo de 2018, os directores anunciaron que a cuarta tempada sería como unha nova serie orixinal de Netflix, titulada Narcos: Mexico. A nova serie, estreada o 16 de novembro de 2018 está ambientada no México da década de 1980.
Vincenzo Peruggia
O Roubo
En 1911 Vincenzo Perugia perpetrou o que foi considerado o roubo máis grande de arte do século XX. O antigo empregado do Museo do Louvre entrou no museo o 21 de agosto de 1911 e notando que o salón no cal se encontraba exhibida a Mona Lisa non tiña vixilantes nin visitantes, descolgou a pintura da parede, quitoulle o marco e simplemente saíu do museo camiñando coa pintura baixo o brazo.
Motivos
Os herdeiros de Vincenzo alegan que o roubo se fixo por razóns patrióticas: Vincenzo quería traer a pintura de regreso a Italia despois de ser roubada por Napoleón. Aínda que realmente quizais pensara iso, o certo é que Leonardo da Vinci levoulle esta pintura como regalo ao rei Francisco I cando este o chamou para que fose pintor da súa corte.
RL-10B-2
RL-10B-2 é a designación dun tipo de motor foguete utilizado nos foguetes Delta III e Delta IV.
Ramón Álvarez Sánchez
Traxectoria
Xogou no Deportivo da Coruña en Primeira División durante varios anos na década de 1940, sufrindo dous descensos a Segunda División, nas tempadas 1944–45 e 1946–47.
Hesíodo
Biografía
Adoita considerarse o máis antigo dos poetas helenos despois de Homero e, durante boa parte do século XIX, a crítica chegou a dubidar da súa auténtica existencia, aínda que esta parece fóra de toda dúbida na actualidade. A familia de Hesíodo estableceu a súa residencia en Beocia, procedente de Cime de Eolia, lugar de orixe do seu pai. Pouco se sabe da súa vida; parece que foi fundamental nela a inimizade co seu irmán Perses por mor da herdanza paterna, e este tema abordou na súa obra Traballos e días. Morto o seu pai, Hesíodo estableceuse en Naupacto, onde pasou a súa mocidade ao coidado dun rabaño de ovellas e levando a vida plácida e sinxela dos campesiños gregos.
Os actuais especialistas sitúan como contemporáneo de Homero a Hesíodo, mais a súa poesía, moi afastada do estilo épico e grandioso da daquel, está destinada a instruír máis que a exaltar. Sábese tamén que en Calcis (Eubea) participou nun concurso de aedos e obtivo a vitoria. Parece que morreu en Ascra e as súas cinzas conserváronse en Orcómeno, onde lle renderon honores como a un fundador da cidade.
Juan Vázquez Gayoso
Traxectoria
Exiliouse en Panamá, e foi profesor de dereito na Universidade de Panamá. Nos anos cincuenta rexentou a Librería Minerva en Caracas.
Romaría de San Antón (Ábedes)
miniatura|Capela de San Antón.|alt=|300x300px A romaría de San Antón, na parroquia de Santa María en Ábedes, Verín, celébrase o 17 de xaneiro.
Trátase dunha romaría que se atopa entre a mitoloxía ancestral e a relixiosidade popular. É unha festa celebrada durante toda unha xornada no monte desta pequena aldea chamada Ábedes, a 2 km da Vila de Verín.
Descrición
O acceso para os vehículos está permitido dende Ábedes e dende a rúa San Antón para todos aqueles que desexen asistir a festa.
Antonio Villar Chao
Traxectoria
Volveu a Galicia en 1953, e xogou no Xuvenil os últimos partidos da tempada 1953/54, marcando un triplete no partido contra o Atlético Zamora en Riazor e contribuíndo ao ascenso do equipo coruñés á Segunda División.
En 1958 emigrou a Venezuela, onde adestrou en Primeira División ao Deportivo Celta e logo ao seu sucesor, o Deportivo Galicia. Máis tarde adestrou o Sporting Coruñés, co que se proclamou campión do Torneo Ibérico na tempada 1967/68. Regresou a Galicia en 1970, volvendo poñerse á fronte da selección galega xuvenil ata 1971, cando marchou de novo a Venezuela.
Luís Morillo Uña
Luís Morillo Uña, nado en Berlanga (Badaxoz) en 1903 e finado en Santiago de Compostela o 4 de xaneiro de 1937, foi un médico e profesor español.
Traxectoria
Estudou Medicina e fixo o doutoramento na Universidade de Madrid en 1930. Discípulo de Manuel Varela Radío, con quen comezou a traballar en 1922, estivo pensionado pola Junta para Ampliación de Estudios en Berlín, onde estudou co profesor Erwin Schröder e o seu axudante Robert Mayer, Frankfurt, Múnic e París. Regresou a España en 1929 e logrou a cátedra de Xinecoloxía da Universidade de Santiago de Compostela. Ao estalar o golpe de Estado do 18 de xullo de 1936 era decano da Facultade de Medicina de Santiago. Foi destituído pola Delegación Militar da Coruña en agosto. Acosado e perseguido pola Falange de Santiago, suicidouse no seu propio domicilio.
Troy Murphy
Traxectoria profesional
O 11 de agosto de 2010, os Pacers traspasaron a Murphy aos New Jersey Nets, nun traspaso de cinco xogadores entre catro equipos.
O 2 de marzo de 2011, Murphy asinou cos Boston Celtics para o resto da tempada 2010-11. O 22 de abril de 2011, xogou o primeiro partido de Playoffs da súa carreira, un partido de primeira rolda contra os New York Knicks.
A Besta, O Deveso, As Pontes de García Rodríguez
A Besta é un lugar da parroquia do Deveso no concello coruñés das Pontes de García Rodríguez na comarca do Eume. Estaba despoboado no ano 2014 segundo datos do IGE.
Anisaquíase
A anasaquíase é unha enfermidade parasitaria producida pola implantación no estómago ou no intestino de larvas vivas de Anisakis simplex (e outras especies de vermes nematodos) inxeridas ao consumir peixe insuficientemente cociñado. Pode cursar con inflamación e dor intestinal ou con síntomas de alerxia, ás veces de carácter grave.
Etioloxía
As especies máis frecuentemente involucradas nesta parasitación son as seguintes:
A intervención do home no ciclo biolóxico dos anisáquidos é accidental e rompe o ciclo: constitúe un hospedador paraténico. Aínda que no home as larvas provoquen a enfermidade da anisaquíase, nunca chegan ao estado adulto, pero non resulta infrecuente atopar no tracto gastrointestinal humano fases intermedias entre L3 e L4 e mesmo estas últimas xa desenvolvidas.
Infestación
A patoxenia da infestación por Anisakis débese á capacidade infestante das larvas L3, capaces de penetrar na mucosa do estómago (así como invadir outros órganos). Para iso recorren á acción mecánica dun dente (dente de penetración) que posúen no extremo cefálico á vez que á acción enzimática das proteases que segrega a larva. A patoxénese responde, xa que logo, á acción combinada desa invasión tisular e da reacción dos tecidos ante esas enzimas. No caso das formas alérxicas, o sistema inmunitario responde aos antíxenos que segrega a larva.
Cadro clínico
A forma intestinal aguda maniféstase entre as 24-48 horas do consumo, con dor abdominal normalmente localizado, vómitos e náuseas. Tamén adoita ser común a distensión da parede abdominal, por coincidir con ascite e meteorismo, e a aparición de diarrea, por veces con sangue nas feces. Só hai febre se existen complicacións por peritonite. As formas crónicas non mostran síntomas e constitúen, habitualmente, achados casuais con ocasión dunha intervención cirúrxica practicada por outros motivos.